### Beslutning

Godkendt.

### Sagsfremstilling

## Resume og sagens baggrund

Økonomistaben fremlægger budgetopfølgning pr. 31. maj 2025. Forudsætningerne for opfølgningen bygger på de indmeldinger, som partnerskabsholderne har givet til deres forventede regnskab 2025.

Det samlede resultat for udvalgets område viser et forventet merforbrug på -12,6 mio. kr. (ved seneste opfølgning et merforbrug på -9,3 mio. kr.)  i forhold til det korrigerede budget.

## Indstillinger

Direktøren indstiller, at orienteringen tages til efterretning

## Behandling

Teknik- og Miljøudvalget.

## Sagsfremstilling

Baggrunden for budgetopfølgningen er partnerskabsholdernes økonomitjek.

Tabel 1: Forventet afvigelse til det korrigerede budget på drift og servicerammen på hele Teknik- og Miljøudvalgets område.

![](data:image/png;base64...)

Ovenstående tabel viser, at der på udvalgets område forventes et merforbrug på -12,6 mio. kr. (Ved seneste opfølgning var der forventet et merforbrug på -9,3 mio.kr.) i forhold til det korrigerede budget.

Afvigelser på servicerammen udgør et forventet merforbrug på -7,9 mio. kr. (Ved seneste opfølgning var der forventet et merforbrug på -4,2 mio.kr.).

Væsentligste afvigelser på Teknik- og Miljøudvalgets område der forklarer merforbruget på -12,6 mio. kr.

*Plan, Byg og Miljø:*

Der forventes et merforbrug på området på -7,1 mio. kr.  (ved seneste opfølgning var der forventet et merforbrug på -3,4 mio. kr.) i forhold til det korrigerede budget.

Merforbruget skyldes primært følgende:

Færgeområdet forventet et merforbrug på -8,0 mio. kr. ved årets udgang.

I lyset af de seneste års merforbrug på området, er der udarbejdet et notat om de forventede udgifter til et normal-år. Der har været fokus på at forudsige og budgetlægge nødvendige og lovpligtige udgifter til bl.a. bemanding og sikkerhed, mens andre og mere styrbare udgifter til eksempelvis maling og lignende vedligehold er budgetlagt på middel niveau.

Notatet beskriver budgetforudsætningerne for et basisbudget, der afspejler det nuværende serviceniveau for et normal-år. Det er bl.a.:

* Brændstofforbrug incl. prissikring og transport
* Planlagt vedligehold af færgerne, både internt og med eksterne aktører
* Antal lovpligtige årsværk til færgerne
* Vedligeholdelse af færgelejer og bygninger
* Udgifter til vikardækning ud fra fraværsprocent
* Antal årsværk til administration incl. kontorhold
* Forventet billetsalg
* Diverse tilskud

Det skal bemærkes, at der ikke er budgetlagt med havari eller selvrisiko til forsikringer.

De enkelte budgetforudsætninger er blevet prissat og i alt forventes et normal-år at udgøre 20,5 mio. kr. i nettoudgifter i 2025-priser og dermed 8,0 mio. kr. højere end det afsatte nettobudget på 12,5 mio. kr.

De tidligere års merforbrug på færgeområdet har været stigende og har i 2023 og 2024 udgjort ca. 8,0 mio. kr. årligt.

Udover merforbruget på færgeområdet, da har der været en mindreudgift på busdriften på 0,9 mio. kr. på baggrund af overførslen fra 2024.

*Vej, Ejendom og Affald, skattefinansierede områder:*

Området forventer et merforbrug på -4,9 mio. kr. (ved seneste opfølgning var der forventet et merforbrug på - 5,4 mio. kr.) i forhold til det korrigerede budget. som primært består af følgende:

* Vej og [adresse] (inklusiv den tidligere Entreprenørafdeling) forventer et samlet merforbrug på -3,0 mio. kr., som primært vedrører de maskinkøb, der er sket for en del år siden. Merforbruget skal ses i lyset af overførslen fra 2024 på -5,4 mio. kr., som derfor forventes nedbragt.
* Ejendomsområdet forventer et merforbrug på -1,9 mio. kr. som svarer til overførslen fra 2024. Området er dog presset af store udgifter til energi. (især fjernvarme)

*Vej, Ejendom og Affald, brugerfinansierede områder:*

Området forventer et merforbrug på -0,5 mio. kr. som vedrører skadedyrsområdet, hvor taksten blev sat ned for 2025 for at nedbringe mellemværende (opsparingen) med Kalundborg Kommune (uændret i forhold til seneste opfølgning).

*Serviceudgifter*

I aftalen mellem regeringen og KL om kommunernes økonomi i 2025 er der sat en ramme for kommunernes samlede udgifter til service. Måltallet for, om Kalundborg Kommune overholder sin del af aftalen, af det oprindeligt vedtagne budget til service.

I forhold til de oprindeligt budgetterede serviceudgifter forventes et merforbrug på -7,9 mio. kr.(ved seneste opfølgning var der forventet et merforbrug på -4,2 mio.kr.).

Væsentligste afvigelser på Teknik- og Miljøudvalgets område mellem merforbruget på -7,9 mio. kr. på serviceudgifter og det samlede merforbrug på -12,6 mio. kr.:

* Overførsel af merforbrug fra tidligere år på især Vej og [adresse] (Entreprenørafdelingen) og ejendomsområdet.

*Anlægsudgifter*

De samlede anlægsudgifter og -indtægter for Kalundborg Kommune er vist i nedenstående tabel 2.

Det ses, at der forventes afholdt anlægsudgifter på 163,4 mio. kr. (anlægsrammen udgør 163,4 mio. kr. og 33,3 mio. kr. udenfor anlægsrammen. Der forventes anlægsindtægter på -47,1 mio. kr. hvilket er -49,2 mio.kr. lavere end det korrigerede budget.

Det samlede kassetræk i 2025 til anlæg forventes at blive 116,3 mio. kr.

Tabel 2: Anlæg opdelt i udgifter og indtægter for Kalundborg Kommune

![](data:image/png;base64...)

Nedenstående tabel 3 viser Teknik- og Miljøudvalgets andel af anlægsudgifter og -indtægter

Tabel 3: Anlæg opdelt i udgifter og indtægter for Teknik- og Miljøudvalget

![](data:image/png;base64...)

Der forventes anlægsudgifter på 166,1 mio. kr., hvilket er 89,9 mio. kr. lavere end det korrigerede budget.

Der forventes anlægsindtægter på -16,7 mio. kr., hvilket er -10,9 mio. kr. lavere end det korrigerede budget.

## Økonomiske konsekvenser

Ingen bevillingsmæssige konsekvenser.